Source: http://www.obectravnik.sk/aktualita/246.Vseobecne_zavazne_nariadenie_obce_Travnik_c_dot__2_2018_o_dani_z_nehnutelnosti_na_r_dot__2019_
Timestamp: 2019-01-18 20:15:45+00:00

Document:
Všeobecne záväzne nariadenie obce Trávnik č. 2/2018 o dani z nehnuteľnosti na r. 2019 / Oficiďż˝lna strďż˝nka obce Trďż˝vnik
Všeobecne záväzne nariadenie obce Trávnik č. 2/2018 o dani z nehnuteľnosti na r. 2019
Vyvesený na úradnej tabuli obce dňa : 28.11.2018
Lehota na predloženie pripomienok k návrhu VZN do: 12.12.2018
Doručené pripomienky(počet) : 0
VZN schválené Obecným zastupiteľstvom v Trávniku
Dňa: 14.12.2018
VZN vyvesené na úradnej tabuli obce Trávnik dňa: 17.12.2018
VZN nadobúda platnosť dňom: 1.1.2019
Nadobúda účinnosť dňom 01.01.2019
č. 2/2018 z 14.12.2018
Obec Trávnik v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, 98b ods. 5, § 99e ods. 9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e
Obecné zastupiteľstvo v Trávniku podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady z a v á d z a s účinnosťou od 1. januára 2019 d a ň z n e h n u t e ľ n o s t í.
Toto všeobecne záväzné nariadenie upravuje podmienky určovania a vyberania dane z nehnuteľností na území obce Trávnik v zdaňovacom období roku 2019.
Základ dane upravuje § 7 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady. Správca dane ustanovuje na území obce Trávnik hodnotu pozemku, ktorou sa pri výpočte základu dane z pozemkov násobí výmera pozemku v m2 za:
a) 0,47 Eur/m2 - lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
Správca dane v zmysle § 8 ods. 2 zákona č. 582/2004 Z.z. určuje pre pozemky na území obce Trávnik ročnú sadzbu dane z pozemkov:
a/ orná pôda, chmeľnice, vinice, ovocné sady, trvalé trávnaté porasty 0,66 %
b/ záhrady 0,50 %
c/ zastavané plochy a nádvoria, ostatné plochy 0,50 %
d/ lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy 0,65 %
e/ stavebné pozemky 0,50 %
Správca dane určuje pre všetky stavby na území obce Trávnik, ktoré sú predmetom dane zo stavieb ročnú sadzbu dane zo stavieb za každý aj začatý m2 vo výške:
a/ za stavby na bývanie a drobné stavby, ktoré majú doplnkovú
funkciu pre hlavnú stavbu 0,120 eura
b/ za stavby na pôdohospodársku produkciu, skleníky, stavby pre
administratívu 0,100 eura
c/ chaty a stavby na individuálnu rekreáciu 0,100 eura
d/ samostatne stojace garáže 0,150 eura
e/ stavby hromadných garáží 0,150 eura
f/ stavby hromadných garáží umiestnené pod zemou 0,150 eura
g/ za priemyselné stavby, stavby slúžiace energetike, stavby slúžiace
vrátane stavieb na vlastnú administratívu 1,000 eura
h/ za stavby na ostatné podnikanie a na zárobkovú činnosť, skladovanie
a administratívu súvisiacu s ostatným podnikaním a zárobkovou
činnosťou 0,600 eura
i/ za ostatné stavby 0,150 eura
Pri viacpodlažných stavbách správca dane určuje pre všetky druhy stavieb príplatok za podlažie 0,09 eura za každé ďalšie podlažie okrem prvého nadzemného podlažia.
Ročná sadzba dane z bytov na území obce Trávnik je 0,050 eura za každý aj začatý m2 podlahovej plochy bytu a nebytového priestoru v bytovom dome.
Ročná sadzba dane z bytov za nebytové priestory na území obce Trávnik je za každý aj začatý m2 podlahovej plochy nebytového priestoru nachádzajúcej sa v bytovom dome:
a) za nebytové priestory, ktoré neslúžia na podnikanie a inú zárobkovú činnosť 0,05 €
b) za nebytové priestory, ktoré sa využívajú na podnikanie a inú zárobkovú činnosť 0,05 €
a/ pozemky, na ktorých sú cintoríny,
b/ močiare, rašeliniská, vetrolamy a pásma hygienickej ochrany vodných zdrojov I. stupňa,
c/ časti pozemkov, na ktorých sú zriadené meračské značky, signály a iné zariadenia bodov, geodetických základov, stožiare rozvodu elektrickej energie, stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov a pásy pozemkov v lesoch vyčlenené na rozvod elektrickej energie a vykurovacích plynov,
d/pozemky v chránených areáloch, prírodných rezerváciách, prírodných pamiatok a vo vyhlásených ochranných pásmach s tretím a štvrtým stupňom ochrany,
e/ pozemky verejne prístupných parkov, priestorov a športovísk
f /pozemky užívané školami a školskými zariadeniami,
g/ pozemky, ktorých hospodárske využívanie je obmedzené vzhľadom na podkopanie, ich umiestnenie v oblasti dobývacích priestorov alebo pásiem hygienickej ochrany vody II. a III. Stupňa, ochranu a tvorbu životného prostredia, ich postihnutie ekologickými katastrofami, nadmerným emisným zaťažením, na pozemky rekultivované investičným zúrodňovaním s výnimkou rekultivácií plne financovaných zo štátneho rozpočtu, na rokliny, výmole.
Správca dane ustanovuje, že od dane zo stavieb sú oslobodené:
a/ stavby alebo byty slúžiace školám, školským zariadeniam, zdravotníckym zariadeniam a knižniciam,
Správca dane poskytuje zníženie dane zo stavieb a dane z bytov nasledovne:
a/ 50% z daňovej povinnosti na stavby na bývanie a na byty vo vlastníctve držiteľov preukazu fyzickej osoby s ťažkým zdravotným postihnutím alebo držiteľa preukazu fyzickej osoby s ťažkým zdravotným postihnutím so sprievodcom, ktoré slúžia výhradne na ich trvalé bývanie na základe jeho žiadosti:
b/ 50% z daňovej povinnosti na stavby na bývanie a byty vo vlastníctve fyzických osôb starších ako 70 rokov, ktoré slúžia výhradne na ich trvalé bývanie.
1. Týmto občanom sa zníženie poskytne počnúc tým zdaňovacím obdobím, ktoré nasleduje po kalendárnom roku v ktorom dosiahli vek 70 rokov.
2. Ak predmet dane podľa predchádzajúcich bodov je v spoluvlastníctve viacerých osôb, zníženie dane sa poskytne iba z výšky spoluvlastníckeho podielu daňovníka s nárokom na zníženie.
3. Celková výška poskytnutého zníženia dane pri súbehu dôvodov podľa ods. 1 bodu a, b tohto VZN nemôže presahovať 50% celkovej daňovej povinnosti.
Správca dane ustanovuje, že daň najviac v úhrne 3 eur nebude vyrubovať.
1. Dňom účinnosti tohto všeobecne záväzného nariadenia o dani z nehnuteľnosti sa zrušuje Všeobecne záväzné nariadenie o dani z nehnuteľnosti platné na rok 2018 č. 5/2017 zo dňa 14.12.2017.
2. Obecné zastupiteľstvo obce Trávnik sa na tomto všeobecne záväznom nariadení o dani z nehnuteľnosti na rok 2018 uznieslo dňa 14.12.2018 uznesením číslo II-2018.
1. Toto nariadenie nadobúda účinnosť 1. januára 2019.

References: § 6
 § 7
 § 8
 § 12
 § 16
 § 17
 § 98
 § 99
 § 103
 § 11
 § 98
 § 7
 § 8